La casa tatălui său o găsește pe soția acestuia (care lucrează la un cazino, și care e construită ca personaj pentru a servi stereotipului unei legături cu Toma, mai degrabă licențioase, cu un aer lasciv-imoral și poate a unei suspecte pentru crimă), iar conversațiile dintre erou și ea se tărăgănează, se lasă pătrunse de tăceri semnificative mai degrabă decît de cuvinte lămuritoare, ca și de sugestiile înfiripării unei posibile legături erotice.